**SAMOBORSKI ŠPORTSKI SAVEZ**

**Javni poziv za financiranje projekata sportskih udruga članica Samoborskog športskog saveza – Pozicija 13 – ostali programi i rezerva**

Upute za prijavitelje

Datum objave natječaja: 13. lipanj 2022.

Rok za dostavu prijava: 01. prosinac 2022.

1. JAVNI POZIV ZA FINANCIRANJE PROJEKATA SPORTSKIH UDRUGA ČLANICA SAMOBORSKOG ŠPORTSKOG SAVEZA

1.1 OPIS PROBLEMA ČIJEM SE RJEŠAVANJU ŽELI DOPRINIJETI OVIM NATJEČAJEM

Sportske udruge članice Samoborskog športskog saveza koje djeluju na području sporta imaju višestruku ulogu u izgradnji demokratskog, otvorenog, uključivog, bogatog i socijalno pravednog, održivog i ekološki osviještenog društva.

U kontekstu sve složenijih i brojnijih projekata, potrebno je odabrati programe i projekte koji se odlikuju najvećom kvalitetom, te tako osnažiti sportsku scenu, dodatno podržati razvoj i unaprjeđenje sporta i rekreacije u Gradu Samoboru.

Suradnja s udrugama najčešće se očituje kroz različite oblike financijske i nefinancijske podrške koje Samoborski športski savez pruža programima i projektima od interesa za razvoj sporta i rekreacije.

Sukladno novoj zakonodavnoj praksi više ne postoji modalitet dodjeljivanja sredstava iz Proračuna Samoborskog športskog saveza putem zamolbi – Pozicija 13 – ostali programi i rezerva. Programa JP u sportu Grada Samobora, osim za izvanredne situacije koje Uredba predviđa. Sa željom da sustav funkcionira što transparentnije te da se zahtjevi udruga koje nisu mogle prijaviti svoje programe/projekte na Javni poziv za predlaganje programa javnih potreba u sportu Grada Samobora zbog različitih razloga, razmotre i vrednuju prema adekvatnim kriterijima, Samoborski športski savez pripremio je, a Predsjednik Samoborskog športskog saveza raspisao je Javni poziv za financiranje projekata sportskih udruga članica Samoborskog športskog saveza – pozicija 13 Ostali programi i rezerva.

1.2 CILJEVI NATJEČAJA I PRIORITETI ZA DODJELU SREDSTAVA

Opći cilj ovog Natječaja je povećati i obogatiti sportski pa samim time i zdravstveni aspekt razvoja društva na području grada Samobora.

1.3 PLANIRANI IZNOSI I UKUPNA VRIJEDNOST NATJEČAJA

(1) Za financiranje projekata u okviru ovog Natječaja raspoloživ je iznos od **121.036,00 kuna.**

(2) Najmanji iznos traženih sredstava za financiranje projekta je 1.000,00 kuna, a najveći 15.000,00 kuna.

(3) Projekti se mogu i ne moraju financirati u iznosu do maksimalno 100% ukupnih prihvatljivih troškova projekta. U slučaju da se predmetni projekt/program ne financira u 100% iznosu iz Proračuna Samoborskog športskog saveza, udruga je dužna osigurati preostali iznos sredstava do punog iznosa projekta/programa, te isto dostaviti do potpisivanja Ugovora.

2. UVJETI KOJE MORA ZADOVOLJAVATI PODNOSITELJ PRIJAVE

2.1. Prihvatljivi prijavitelji: tko može podnijeti prijavu i što mora dostaviti?

Prijavitelj mora biti **:**

1. pravna osoba – sportska udrugaregistrirana kao udruga koja djeluje na području Grada Samobora najmanje godinu dana zaključno s danom objave Javnog poziva, sukladno Zakonu o udrugama koja u svojem temeljnom aktu ima definirano neprofitno djelovanje, registrirana je kao neprofitna organizacija; upisana u Registar udruga
2. sportska udruga uspisana u Registar sportskih djelatnosti
3. sportska udruga uspisana u Registar neprofitnih organizacija
4. udruga koja ima pravni, financijski i operativni kapacitet za provedbu projekta;
5. udruga koja je do sada izvještavala i podmirivala druge obveze za programe/projekte financirane iz Proračuna Samoborskog športskog saveza.
6. udruga protiv koje se, odnosno osobe ovlaštene za zastupanje udruge i voditelja programa ne vodi kazneni postupak i da nije pravomoćno osuđen za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15);
7. Udruga koja u tekućoj godini nisu korisnici jednokratne financijske potpore za istu svrhu, tj. za iste troškove.

Pravo prijave na Natječaj nemaju:

1. udruge koje nisu upisane u Registar neprofitnih organizacija;
2. udruge koje su nenamjenski trošile prethodno dodijeljena sredstva iz javnih izvora
3. udruge čiji je jedan od osnivača politička stranka.

Prijavitelj ne može podnijeti više od 2 prijave tijekom godine.

***Napomena***: *pravnoj osobi odobrit će se financiranje programa/projekta isključivo za djelatnosti razvoja i unapređenja sporta i rekreacije koje su registrirane temeljem Statuta iste.*

2.2 Prihvatljive aktivnosti koje će se financirati putem natječaja

Planirano trajanje projekata je do kraja 2022. godine.

Projektne aktivnosti s područja sporta moraju se provoditi na području Grada Samobora.

Prihvatljive projektne aktivnosti su:

* Financiranja programa vezanih uz sportske aktivnosti, vezane uz sve vidove sporta i rekreacije – programi treninga i natjecanja, programi sportskih priprema, međunarodna natjecanja, stručni rad, programi nabave opreme za provođenje treninga, i slično.

Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

Sljedeće vrste aktivnosti nisu prihvatljive za financiranje:

* aktivnosti koje se odnose isključivo ili većinski na pojedinačno financiranje sudjelovanja na radionicama, seminarima, konferencijama i kongresima,
* aktivnosti koje se odnose isključivo ili većinski na pojedinačne stipendije za studije ili radionice,
* aktivnosti koje se odnose isključivo na razvoj strategija, planove i druge slične dokumente,
* aktivnosti koje se tiču isključivo pravne zaštite,
* aktivnosti koje se tiču isključivo odnosa s javnošću,
* aktivnosti koje se odnose isključivo ili većim dijelom na kapitalne investicije, kao što su obnova ili izgradnja zgrade,
* aktivnosti koje se sastoje isključivo od istraživačkih akcija,
* aktivnosti koje se odnose na osnivanje privatne tvrtke.
	+ 1. **PROGRAMI/PROJEKTI U SPORTU**

Pod **prihvatljivim izravnim troškovima** podrazumijevaju se troškovi koji su neposredno povezani uz provedbu pojedinih aktivnosti predloženog programa ili projekta.

* Organizacija obrazovnih aktivnosti, okruglih stolova (pri čemu treba posebno naznačiti vrstu i cijenu svake usluge)
* troškovi organizacije natjecanja (trošak objekta ili terena za provođenje natjecanja, nabava pehara i medalja, troškovi službenih osoba, troškovi razglasa, troškovi voditelja, medicinsko osoblje, redari)
* troškovi najma dvorane, sportskih terena, sportskih objekata za održavanje treninga i natjecanja sportaša
* troškovi natjecanja – kotizacija, članarina, troškovi sudaca, delegata, službenih osoba na natjecanjima, i prijevoza, opreme
* troškovi nabave opreme nužne za provedbu projekta/programa koja mora biti specificirana po vrsti i iznosu
* materijal za aktivnosti
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene)
* usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge)
* izdaci za troškove honorara i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi projekta (ugovor o autorskom djelu i honorar, ugovor o djelu, ugovor o djelu redovitog studenta, ugovor o radu) pri čemu treba navesti ime i prezime osobe koja će biti angažirana, njezine stručne kompetencije, broj mjeseci i mjesečni bruto iznos naknade[[1]](#footnote-1)
* Troškovi komunikacije (troškovi telefona, interneta i sl.) koji moraju biti specificirani
* Izdaci putnih troškova koji su neophodni za realizaciju programa/projekta za osobe koji su članovi udruge i voditelji programa/projekta koji se financira
* Izdaci za prijevoz i smještaj vanjskih suradnika koji sudjeluju na projektu (potrebno specificirati broj osoba, odredište, svrhu i učestalost putovanja te vrstu prijevoza, vrstu smještaja i broj noćenja)
* Izdaci za prijevoz i smještaj (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza, vrstu smještaja i broj noćenja).
* Izdaci za nabavu pehara, opreme za provođenje programa i sl.
* ostali troškovi koji su izravno vezani za provedbu aktivnosti programa ili projekta

**Neprihvatljivi troškovi:**

* Troškovi koji se već financiraju iz Proračuna Grada Samobora, odnosno troškovi koji se u razdoblju provedbe projekta financiraju iz drugih izvora
* Doprinosi u naravi: nefinancijski doprinosi (robe ili usluge) od trećih strana koje ne obuhvaćaju izdatke za korisnike
* Troškovi manjih adaptivnih radova ako premašuju vrijednost od 10% ukupnih prihvatljivih troškova projekta
* Troškovi kamata na dug
* Kazne, financijske globe i trošak sudskih sporova
* Bankovne pristojbe za otvaranje i vođenje računa
* Troškove koji nisu predviđeni Ugovorom
* Zajmovi drugim organizacijama ili pojedincima
* Drugi troškovi koji nisu u neposrednoj povezanosti sa sadržajem i ciljevima projekta
	1. KAKO SE PRIJAVITI?

Prijava se smatra potpunom ukoliko sadrži sve prijavne obrasce i obvezne priloge koji su propisani za ovaj natječaj te objavljeni na službenoj mrežnoj stranici Samoborskog športskog saveza. Obvezna natječajna dokumentacija sastoji se od slijedećeg:

1. Obrasci za prijavu programa/projekta
2. Obrazac opisa programa/projekta i proračuna
3. Obrazac izjave o nepostojanju dvostrukog financiranja
4. Obrazac točnosti i istinitosti podataka
5. Obrazac suglasnosti

2.5.1 Sadržaj Obrasca za opis programa/projekta i proračuna projekta

Opisni obrazac projekta/programa dio je obvezne dokumentacije. Sadrži podatke o prijavitelju, partnerima te sadržaju projekta/programa koji se predlaže za financiranje.

Obrasci u kojima nedostaju podaci vezani uz sadržaj projekta neće biti uzeti u razmatranje. Obrazac Proračuna dio je obvezne dokumentacije. Ispunjava se na hrvatskom jeziku i sadrži podatke o svim izravnim i neizravnim troškovima projekta/programa, kao i o bespovratnim sredstvima koja se traže od davatelja.

Prijava u kojima nedostaje obrazac Proračuna neće biti uzeta u razmatranje, kao ni prijava u kojoj obrazac Proračuna nije u potpunosti ispunjen.

2.5.2 Gdje poslati prijavu?

Obvezne obrasce i propisanu dokumentaciju potrebno je poslati u papirnatom obliku. Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje, i ovjerene službenim pečatom organizacije.

Izvornik prijave se šalje preporučeno poštom, kurirom ili osobno (predaja u uredu Samoborskog športskog saveza) u zatvorenoj omotnici. Na vanjskom dijelu omotnice potrebno je istaknuti naziv natječaja – ***''Javni natječaj/javni poziv za financiranje projekata sportskih udruga članica Samoborskog športskog saveza – Pozicija 13 – Ostali programi i rezerva''***, zajedno s punim nazivom i adresom prijavitelja te napomenom “ Ne otvarati ”.

Prijave se šalju na sljedeću adresu:

**Samoborski športski savez**

**Andrije Hebranga 26a**

**10 430 Samobor**

***''Javni natječa/javni poziv za financiranje projekata sportskih udruga članica Samoborskog športskog saveza – Pozicija 13 – ostali programi i rezerva''***

“Ne otvarati ”

2.5.4 Rok za slanje prijave

Rok za prijavu na natječaj je do 12,00 sati, 01. prosinca 2022. godine odnosno javni poziv se zatvara po potrošnji sredstava predviđenih za programe pozicije 13 Programa JP u sportu Grada Samobora za 2022.

Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj. U slučaju da je prijava dostavljena osobno u pisarnicu, prijavitelju će biti izdana potvrda o točnom vremenu prijama pošiljke.

**Sve prijave poslane izvan roka neće biti uzete u razmatranje.**

2.5.5 Kome se obratiti ukoliko imate pitanja?

Sva pitanja vezana uz natječaj mogu se postaviti isključivo elektroničkim putem, slanjem upita na sljedeću adresu: nfleiss@samobor.hr

**U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.**

* 1. PROCJENA PRIJAVA I DONOŠENJE ODLUKE O DODJELI SREDSTAVA

Sve pristigle i zaprimljene prijave proći će kroz sljedeću proceduru:

1. **PREGLED PRIJAVA U ODNOSU NA PROPISANE UVJETE NATJEČAJA**

Samoborski športski savez ustrojava posebno tijelo za provjeru propisanih uvjeta natječaja. Povjerenstvo čine tri člana koji su predstavnici članica Samoborskog športskog saveza.

U postupku provjere ispunjavanja formalnih uvjeta natječaja provjerava se:

* je li prijava dostavljena na pravi natječaj ili javni poziv i u zadanome roku,
* je li zatraženi iznos sredstava unutar financijskih pragova postavljenih u natječaju ili javnom pozivu,
* je li lokacija provedbe projekta prihvatljiva, ako je primjenjivo,
* jesu li prijavitelj i partner prihvatljivi sukladno uputama za prijavitelje natječaja, ako je primjenjivo,
* jesu li dostavljeni, potpisani i ovjereni svi obvezni obrasci,
* jesu li ispunjeni drugi formalni uvjeti natječaja.

Nakon provjere svih pristiglih i zaprimljenih prijava u odnosu na propisane uvjete natječaja, povjerenstvo izrađuje popis svih prijavitelja koji su zadovoljili propisane uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili propisane uvjete natječaja.

Ukoliko se procjeni opravdanim, moguća je nadopuna natječajne dokumentacije od strane prijavitelja. U tom slučaju, od prijavitelja će se zatražiti dopuna natječajne dokumentacije u roku od 7 (sedam) dana od dana zaprimanja natječajne dokumentacije. Dopuna natječajne dokumentacije će se tražiti od prijavitelja čije prijave imaju manje nedostatke koji ne utječu na sadržaj bitan za ocjenjivanje prijave. Za prijavitelje koji na zahtjev, u dodatnom roku, dostave tražene podatke ili priloge smatrat će se da su podnijeli potpunu prijavu.

Od prijavitelja je moguće zatražiti dodatna pojašnjenja i dopune prijave na način da se dopunom ne utječe na sadržaj prijave bitan za ocjenjivanje prijave.

Dodatna pojašnjenja i dopuna prijave nije moguća za prijave koje su poslane nakon isteka roka, neovisno jesu li ostali uvjeti zadovoljeni.

Dodatna pojašnjenja i dopuna prijave neće se tražiti za koje lokacija provedbe projekta nije prihvatljiva, te za prijave čije vremensko trajanje provedbe projekta nije u skladu s uvjetima natječaja.

Udruge čije prijave ne zadovoljavaju propisane uvjete Poziva o tome će biti obaviještene pisanim putem u roku od 8 (osam) radnih dana od dana donošenja odluke iz prethodnog stavka.

Udruge čije prijave ne ispunjavaju propisane uvjete Poziva mogu izjaviti prigovor u roku od 8 (osam) dana od dana zaprimanja pisane obavijesti, a o prigovorima će odlučivati posebno formirano tijelo.

Prigovor u pravilu ne odgađa izvršenje odluke i daljnju provedbu natječajnog postupka.

1. **PROCJENA PRIJAVA KOJE SU ZADOVOLJILE PROPISANE UVJETE NATJEČAJA**

Samoborski športski savez ustrojava povjerenstvo za ocjenjivanje programa/projekata koje se sastoji od ukupno 3 člana, predstavnika udruga i institucija relevantnih za područje natječaja koji vrše ocjenu i procjenu kvalitete predloženih programa i projekata.

1. **DOSTAVA DODATNE DOKUMENTACIJE I UGOVARANJE**

Prije konačnog potpisivanja ugovora s korisnikom sredstava, a temeljem procjene Povjerenstva, Samoborski športski savez može tražiti reviziju obrasca proračuna kako bi procjenjeni troškovi odgovarali realnim troškovima u odnosu na predložene aktivnosti.

Provjeru dodatne dokumentacije vrši Povjerenstvo.

Ukoliko prijavitelj ne dostavi traženu dodatnu dokumentaciju u traženom roku (koji ne smije biti kraći od 7 dana), njegova prijava će se odbaciti kao nevažeća.

Nakon provjere dostavljene dokumentacije, Povjerenstvo predlaže konačnu listu odabranih projekata/programa za dodjelu sredstava na odlučivanje Izvršnom odboru SŠS-a.

* 1. OBAVIJEST O DONESENOJ ODLUCI O DODJELI FINANCIJSKIH SREDSTAVA

Svi prijavitelji, čije su prijave ušle u postupak ocjenjivanja, biti će obaviješteni o donesenoj Odluci o dodjeli financijskih sredstava projektima/programima u sklopu natječaja.

Udrugama kojima nisu odobrena financijska sredstva, može se na njihov zahtjev u roku od 8 dana od dana primitka pisane obavijesti o rezultatima natječaja omogućiti uvid u ocjenu njihovog programa/projekta uz pravo Grada Samobora da zaštiti tajnost podataka o osobama koje su ocjenjivale program/projekt.

Predsjednik

Viktor Jozić

1. Temeljem čl. 4. Zakona o udrugama (Narodne novine br. 74/14) udruga je svaki oblik slobodnog i dobrovoljnog udruživanja više fizičkih, odnosno pravnih osoba koje se, radi zaštite njihovih probitaka ili zauzimanja za zaštitu ljudskih prava i sloboda, zaštitu okoliša i prirode i održivi razvoj, te za humanitarna, socijalna, kulturna, odgojno-obrazovna, znanstvena, sportska, zdravstvena, tehnička, informacijska, strukovna ili druga uvjerenja i ciljeve koji nisu u suprotnosti s Ustavom i zakonom, **a bez namjere stjecanja dobiti ili drugih gospodarski procjenjivih koristi, podvrgavaju pravilima koja uređuju ustroj i djelovanje toga oblika udruživanja.** [↑](#footnote-ref-1)